Да Троіцкай царквы адносіліся жыхары Траечча і Грабянёва, захаваліся лічбы аб насельніцтве. Так, у 1898 годзе ў межах горада пражывала прыхаджан — 301 чалавек, а на Грабянёва — 382 чалавекі і адпаведна ў 1903 годзе 346 і 473 жыхароў. Фактычна гэтыя лічбы сведчаць аб насельніцтве Траечча і Грабянёва. Такім чынам, Троіцкая царква з’яўлялася цэнтрам жыцця праваслаўнага насельніцтва Троіцкай сотні горада Магілёва і спачатку вёскі Оніскавічы, а потым Грабянёва [4, а. 6 адв.; 5, а. 6 адв.].